stanford-oval/wikipedia huggingface dataset:
Sloveeni
Historiaa

Sloveeni jakaantuu kymmeniin murteisiin, jotka eroavat toisistaan niin paljon, että ymmärtäminen saattaa olla vaikeaa. Esimerkiksi itäisimmällä prekmurščinan tai prekmursko narečje -murteella, jota puhutaan Prekmurjessa ja Unkarissa, on noin 80 000 puhujaa. Sillä oli myös 200 vuoden ajan 1900-luvun alkuun asti oma kirjallinen traditionsa ja sanomalehdistö. Toinen standardi-sloveniasta merkittävästi eroava murre oli rozajanski langač (sloveeniksi rezijanščina), jota puhuttiin Resian laaksossa Italian Udinessa.
Standardi-slovenia eli niin sanottu uusi slovenia luotiin 1800-luvun puolivälissä. Se perustuu alun perin 1500-luvulla Ljubljanassa puhuttuun kieleen, jolla Primož Trubar julkaisi ensimmäisen kirjan vuonna 1550 ja jolle Jurij Dalmatin käänsi Raamatun vuonna 1584. Kieltä vakiinnutti Jernej Kopitar vuoden 1809 kieliopillaan, mutta sen jälkeen monien sanojen oikeinkirjoitusta muutettiin vielä muinaiskirkkoslaavia vastaavaksi ja kieleen otettiin muiden slaavilaisten kielten ja kirkkoslaavin mukaiset monikkomuodot.
Äänneoppi > Konsonantit

|  | Labiaali | Dentaali | Alveolaari | Palataali | Velaari |
| --- | --- | --- | --- | --- | --- |
| Nasaali | m | n |  |  |  |
| Klusiili | p | b | t | d |  |  | k | g |
| Affrikaatta |  |  | ts | ʧ | ʤ |  |
| Frikatiivi | f | v | s | z |  | ʃ | ʒ | x |
| Approksimantti |  |  |  | j |  |
| Tremulantti |  | r |  |  |  |
Lähde:
Äänneoppi > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Puoliavoin | ɛ | ə | ɔ |
| Avoin |  | a |  |
Lähde:
Kielioppi

Sloveenissa on kuusi sijamuotoa ja kolme kieliopillista sukua. Muista slaavilaisista kielistä sloveeni eroaa siten, että siinä on yksikön ja monikon lisäksi edelleen duaali, tasan kahta asiaa tarkoittava kieliopillinen luku, joka on muista kielistä hävinnyt.
Kielinäyte

»Vsi ljudje se rodijo svobodni ter imajo enako dostojanstvo in pravice. Dana sta jim razum in vest, in bi morali drug z drugim ravnati v duhu bratstva.»
Suomeksi:
»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja omatunto, ja heidän on toimittava toisiaan kohtaan veljeyden hengessä.»
(YK:n ihmisoikeuksien yleismaailmallisen julistuksen 1. artikla)
Aiheesta muualla

Wikipedia, vapaa tietosanakirja
Kuvia tai muita tiedostoja aiheesta Sloveeni Wikimedia Commonsissa
Slaavilaiset kielet
bosnia
bulgaria
interslaavi
kantaslaavi
kašubi
kirkkoslaavi
kroatia
makedonia
molisenkroatia
montenegro
muinaiskirkkoslaavi
polabi
puola
ruteeni
serbia
serbokroatia
sleesia
slovakki
sloveeni
slovintsi
sorbi
tšekki
ukraina
valkovenäjä
venäjä
Euroopan unionin viralliset kielet
bulgaria · englanti · espanja · hollanti · iiri · italia · kreikka · kroatia · latvia · liettua · malta · portugali · puola · ranska · romania · ruotsi · saksa · slovakki · sloveeni · suomi · tanska · tšekki · unkari · viro
Sloveeninkielinen muistolaatta
Welcome 2 My Nightmare

| Welcome 2 My Nightmare Alice Cooper |
| --- | --- | --- |

Studioalbumin tiedot
 Julkaistu: 13. syyskuuta 2011
 Tuottaja(t): Bob Ezrin
 Tyylilaji: rock, hard rock, heavy metal, jazz rock
 Kesto: 52.44
 Levy-yhtiö: Universal Music
Listasijoitukset
  Suomen virallinen lista: 17.
Alice Cooperin muut julkaisut
| Along Came a Spider 2008 | Welcome 2 My Nightmare 2011 | Raise the Dead: Live at Wacken 2014 |
Welcome 2 My Nightmare on Alice Cooperin 13. syyskuuta 2011 julkaistu albumi. Albumi on jatko-osa vuonna 1975 julkaistulle albumille Welcome to My Nightmare. Levyn on tuottanut Bob Ezrin, joka tuotti myös Cooperin menestyneimmät albumit 1970-luvun alussa. Osassa levyn kappaleista esiintyvät alkuperäisen Alice Cooper -yhtyeen jäsenet Dennis Dunaway, Michael Bruce ja Neal Smith ensimmäistä kertaa sitten vuoden 1974.
Albumi debytoi Suomen virallisen listan sijalla 17.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | I Am Made of You | Alice Cooper, Bob Ezrin, Desmond Child | 5.32 |  |  |  |  |  |  |
| 2. | Caffeine | Cooper, Ezrin, Tommy Henriksen, Keith Nelson | 3.23 |  |  |  |  |  |  |
| 3. | The Nightmare Returns | Cooper, Ezrin | 1.14 |  |  |  |  |  |  |
| 4. | A Runaway Train | Cooper, Ezrin, Dennis Dunaway | 3.51 |  |  |  |  |  |  |
| 5. | Last Man on Earth | Cooper, Ezrin, Piggy D, David Spreng | 3.47 |  |  |  |  |  |  |
| 6. | The Congregation (feat. Rob Zombie)  | Cooper, Ezrin, Henriksen | 3.59 |  |  |  |  |  |  |
| 7. | I'll Bite Your Face Off | Cooper, Ezrin, Henriksen, Neal Smith | 4.25 |  |  |  |  |  |  |
| 8. | Disco Bloodbath Boogie Fever (feat. john 5)  | Cooper, Ezrin, Henriksen | 3.35 |  |  |  |  |  |  |
| 9. | Ghouls Gone Wild | Cooper, Ezrin, Henriksen | 2.33 |  |  |  |  |  |  |
| 10. | Something to Remember Me By | Cooper, Dick Wagner | 3.16 |  |  |  |  |  |  |
| 11. | When Hell Comes Home | Cooper, Ezrin, Michael Bruce | 4.29 |  |  |  |  |  |  |
| 12. | What Baby Wants (feat. Ke$ha)  | Cooper, Ezrin, Henriksen, Kesha | 3.43 |  |  |  |  |  |  |
| 13. | I Gotta Get Outta Here | Cooper, Ezrin, Patterson Hood | 4.20 |  |  |  |  |  |  |
| 14. | The Underture (Instrumentaali)  | Cooper, Ezrin, Henriksen, Child, Wagner, Jeremy Rubolino, Kelly Jay Fordham | 4.37 |  |  |  |  |  |  |
Kokoonpano

| --- | --- |
 Alice Cooper – laulu, huuliharppu  Bob Ezrin – tuottaja  Tommy Henriksen – lauluntekijä, kitarat, basso, koskettimet, laulu, ohjelmointi, miksaus  Michael Bruce – kitarat, koskettimet, taustalaulu "Runaway Train", "I'll Bite Your Face Off" ja "When Hell Comes Home"  Dennis Dunaway – basso, taustalaulu "Runaway Train", "I'll Bite Your Face Off" ja "When Hell Comes Home"  Neal Smith – rummut, lyömäsoittimet, taustalaulu "Runaway Train", "I'll Bite Your Face Off" ja "When Hell Comes Home"  Steve Hunter – kitarat "I Am Made Of You", "Something To Remember Me By", "When Hell Comes Home", "What Baby Wants" ja "Underture"  Keith Nelson – kitara, taustalaulu "Caffeine"  Desmond Child – apulaislauluntekijä  Dick Wagner – apulaislauluntekijä / soolokitara "Underture"  Tommy Denander – kitarat "I Am Made of You"  Vince Gill – soolokitara "Runaway Train" ja "Gotta Get Outta Here"  Ke$ha – vieraslaulu "What Baby Wants"  Rob Zombie – taustalaulu "The Congregation" :  John 5 – kitara "Disco Bloodbath Boogie Fever"  Chuck Garric – basso  Jeremy Rubolino – lauluntekijä  Piggy D – lauluntekijä, basso "Last Man On Earth"  David Spreng – lauluntekijä, rummut "Last Man On Earth"  Kip Winger – taustalaulu "Ghouls Gone Wild" ja "The Congregation"  Patterson Hood – kitara "Gotta Get Outta Here"  Damon Johnson – kitara "We Gotta Get Out of This Place"  Keri Kelli – kitara "We Gotta Get Out of This Place"  Jimmy DeGrasso – rummut "We Gotta Get Out of This Place" ja "I Gotta Get Outta Here"  Pat Buchanan – kitarat  Vicki Hampton – taustalaulu  Wendy Moten – taustalaulu  Hank Williams – masteroija  Scott Williamson – rummut  Jimmie Lee Sloas – basso
Arvostelut

Metacritic: 68/100
About.com:
Allmusic:
Blabbermouth: 8.5/10
Rolling Stone:
Imperiumi: 8+/10
Kaaoszine: 10/10
Rumba:
Soundi:
Warcraft II: Tides of Darkness

| Warcraft II: Tides of Darkness |
| --- | --- |

Kehittäjä:  Blizzard Entertainment
Julkaisija:  Blizzard Entertainment
Suunnittelija:  Ron Millar
Pelisarja:  Warcraft
Julkaistu:  1995 joulukuu
Lajityyppi:  Reaaliaikainen strategia
Pelimuoto:  Yksinpeli, moninpeli
Ikäluokitus:  ESRB: Teini-ikäisille  USK 12 
Alusta:  Macintosh, DOS, Sega Saturn, PlayStation, BSD, Linux, Mac OS, Windows, AmigaOS 4
Jakelumuoto:  CD
Lisää peliartikkeleitaVideopelien teemasivulla
Infobox OK  : 
Warcraft II: Tides of Darkness (yleisesti Warcraft II tai Warcraft 2) on Blizzard Entertainmentin kehittämä ja alun perin 1995 MS-DOSille julkaisema Warcraft-tietokonestrategiapelisarjan videopeli.
Blizzard kehitti ja julkaisi 1996 vuoden huhtikuussa pelille Warcraft II: Beyond the Dark Portal-laajennuksen. Blizzard teki myös uuden version Warcraft II:ta vuonna 1999 nimeltään Warcraft II: Battle.net Edition, joka yhdisti nämä kaksi edellistä versiota ja lisäsi mahdollisuuden pelata moninpeliä Battle.netissä.
Pelaajat voivat pelata keskenään käyttäen pelin moninpelikarttoja tai itse tehtyjä karttoja. Käyttäjät voivat myös pelata peliä yksin ja osallistua tarinaan, jossa örkit ja ihmiset ovat sodassa. Pelin tapahtuvat sijoittuvat Warcraft-sarjan toiseen suureen sotaan. Örkit hyökkäävät ihmisiä vastaan uudestaan, entistä vahvempina, ja koko Azeroth on vaarassa.
Graafisesti Warcraft II:ta pidetään hienomman näköisenä kuin ensimmäistä osaa. Kaksiulotteisuudesta ja piirrosmaisesta tyylistään huolimatta rakennusten ja yksiköiden grafiikat ovat renderöityjä kolmiulotteisia malleja, mikä todetaan demoversion README.txt-tiedostossa. Ihmisten ja örkkien joukot ovat yhä melkein samanlaisia keskenään, samoin kuin edellisessä pelissä, mutta asia muuttuu kolmannessa osassa.
Tarina

Pelin tarina sijoittuu aikaan kuusi vuotta ihmisten ja örkkien ensimmäisen sodan välillä. Ihmisten asuttama Stormwind Keep oli tuhoutunut ja nyt örkit olivat Orgrim Doomhammerin johdolla seilanneet meriä pitkin muualle päin maailmaa levittääkseen sotaa eteenpäin. Myrskytuulen ihmiset ovat paenneet Lordaeroniin ja muodostavat Liittouman (engl. Alliance) yhdessä Quel'Thalasin korkeahaltioiden, Khaz Modanin kääpiöiden sekä maahisten kanssa. Örkit ja jätit ovat puolestaan keränneet liittolaisikseen Laumaan (engl. Horde) Zul'Amanin metsäpeikot sekä teknologiaan ja kaupankäyntiin erikoistuneet hiidet.
Tarina > Örkkien kampanja

Koko kampanjan ajan tarkoitus on kehittää örkkien joukkoja ja vallata Azeroth.
Tarina > Ihmisten kampanja

Ihmisten kampanjassa on tarkoitus tuhota örkit ja palauttaa rauha Azerothiin.
Beyond the Dark Portalin tarina

Kun Liittouma oli voittanut sodan örkkejä vastaan, arkkimaagi Khadgar käytti taikavoimiaan tuhotakseen pahan käytävän, Synkän portaalin (engl. Dark Portal), jonka kautta örkit pääsivät Azerothiin. Portaali tuhoutui, mutta käytävä, jonka perustalle portaali oli rakennettu, säilyi yhä.
Ei kestänyt kauankaan, kun örkit palasivat aloittaen uuden hyökkäyksen. Ihmiset olivat kuitenkin varautuneita tähän ja onnistuivat ajamaan örkit takaisin portaalille. Khadgar kuitenkin uskoi, että örkkien tavoite ei tällä kertaa ollut valloitus vaan jokin muu. Niinpä hän käski ihmisiä kaappaamaan portaali, jotta hän voisi ottaa selvää örkkien suunnitelmista.
Valitettavasti örkkien suuri shamaani, Ner'zhul, ryösti New Stormwindin linnan ja sai sieltä haltuunsa mahtavan artefaktin, Medivhin loitsukirjan. Kirjan ja oppilaansa, Gul'danin, kallon avulla Ner'zhul pystyi käyttämään Synkkää portaalia ja sen avulla avaamaan useita portaaleja muihin maailmoihin. Ihmiset matkasivat örkkien kotimaahan Draenoriin, jotta he voisivat sulkea käytävän Azerothin ja Draenorin välillä. Siihen tarvittiin molemmat artefaktit.
Pitkän kampanjan päätteeksi ihmiset onnistuivat saamaan ne, mutta he olivat kuitenkin myöhässä. Ner'zhul oli jo ehtinyt saada tarpeeksi tietoa Medivhin loitsukirjasta ja hän oli jo ehtinyt suorittaa pimeimmän taikansa avatakseen portaaleja muihin maailmoihin. Sen seurauksena Draenor alkoi tuhoutua ja ihmisten piti toimia nopeasti jotta he ehtisivät sulkea käytävän Azerothin ja Draenorin välillä. Tiukasta tilanteesta huolimatta he onnistuivat. Mutta paluuta Azerothiin ei enää ollut.
Ihmisten joukot pysyivät Draenorilla, eivätkä lähteneet Ner'zhulin perään Twisting Netheriin. He ovat edelleen elossa särkyneellä Draenorilla ja taistelevat tällä hetkellä estääkseen uuden hyökkäyksen Azerothiin (tämä asia paljastui World of Warcraft: The Burning Crusade -pelin ilmestymisen myötä).
Aiheesta muualla

Warcraft II: Battle.net Editionin viralliset kotisivut (Arkistoitu – Internet Archive) (englanniksi)
Väinö Haukkariutta

Väinö August Valentin Haukkariutta (5. joulukuuta 1884 Renko – 15. lokakuuta 1926 Petroskoi) oli suomalainen toimittaja ja opettaja.
Väinö Haukkarinta pääsi Sortavalan seminaariin vuonna 1902, mutta joutui keskeyttämään opintonsa vuonna 1905. Vuodesta 1911 lähtien hän työskenteli jyväskyläläisen Sorretun Voiman vastaavana toimittajana. Haukkarinta siirtyi vuonna 1917 Kansan Lehden toimitussihteeriksi Tampereelle.
Haukkarinta toimi sisällissodan aikana punaisten tykistöpäällikkönä ja pakeni sodan loppuvaiheessa Venäjälle. Siellä hän työskenteli Hatsinan ja Petroskoin opettajaseminaarien opettajana. Haukkarinta kuoli tuberkuloosiin.
Vuonislahden työväentalo

| Vuonislahden työväentalo |
| --- | --- |
Sijainti:  Vuonislahti, Lieksa
Valmistumisvuosi:  1911
Purkuvuosi:  1958?
Rakennuttaja:  Vuonislahden Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vuonislahden työväentalo oli Lieksan (tuolloin Pielisjärvi) kaupungin Vuonislahden kylässä sijainnut työväentalo. Talo purettiin 1950-luvun lopulla.
Historiaa

Vuonislahden työväenyhdistys perustettiin vuonna 1906. Vuonna 1910 yhdistyksessä oli 20 jäsentä. Talo rakennettiin Soidinsuon liepeille vuonna 1911 suureksi osaksi talkoilla ja lainarahan turvin. Seinähirret saatiin vanhasta tuparakennuksesta. Myöhemmin talon viereen rakennettiin lisäksi tanssilava. Sisällissodan aikana ja jälkeen toiminta oli jonkin aikaa lähes pysähdyksissä ja talo takavarikossa. Talo saatiin takaisin vuonna 1919, mutta suuri osa sen irtaimistosta oli kadonnut tai tuhottu.
Vuonna 1922 yhdistys osti tontin aivan kylän keskustasta, Pielisjärven Yleisen Osuusliikkeen mailta. Talo siirrettiin vanhalta paikaltaan tälle uudelle tontille. Samoihin aikoihin lakkautettiin Kelvän työväenyhdistys, ja sen varat siirrettiin Vuonislahden yhdistykselle, mikä helpotti rahapulaa. Vuonna 1936 työväentalon salia laajennettiin ottamalla salikäyttöön osa näyttämöä, joka oli ollut tarpeettoman suuri.  1950-luvun lopulla talo oli rapistunut ja huonokuntoinen, ja se päätettiin purkaa. Tilalle rakennettiin tanssilava, joka valmistui vuonna 1959. Lavaan käytettiin osittain vanhan työväentalon hirsiä. Lavaa laajennettiin vuonna 1976.
Toimintaa työväentalolla

Talolla järjestettiin iltamia, joissa muun muassa esitettiin yhdistyksen näytelmäkerhon harjoittelemia näytelmiä. Myös muu harrastustoiminta talolla oli vilkasta.
Väinö Havu

Väinö Kalervo Havu (vuoteen 1965 Hopsu, 3. marraskuuta 1933 Jämsä – 16. marraskuuta 2020 Turku) oli suomalainen lääkäri ja professori.
Havun vanhemmat olivat maanviljelijä Väinö Evert Hopsu ja Aune Niemi. Hän tuli ylioppilaaksi Jämsän yhteiskoulusta 1952 ja valmistui lääketieteen lisensiaatiksi 1959, tohtoriksi hän väitteli seuraavana vuonna. Havu teki opintomatkan Sveitsiin 1960 ja Yhdysvaltoihin 1961–1963 WHO:n stipendiaattina. Helsingin yliopiston anatomian laitoksella hän työskenteli assistenttina 1957–1961. Havu oli Turun yliopiston anatomian apulaisprofessori 1961–1972. Oulun yliopiston anatomian professori hän oli 1970–1973 ja Turun yliopiston iho- ja sukupuolitautien professori vuodesta 1973. Hän oli Turun yliopiston lääketieteellisen tiedekunnan dekaani 1985–1987 ja yliopiston vararehtori 1987–1993, eläkkeelle professuuristaan hän jäi vuonna 1998. Havu tutki umpirauhasten toimintaa, ihon rakennetta ja ihosairauksia.
Yahya Petra

| Yahya Petra |
| --- | --- |
 
Yang di-Pertuan Agong
Valtakausi:  21. syyskuuta 1975 – 29. maaliskuuta 1979
Kruunajaiset:  28. helmikuuta 1976
Edeltäjä:  Abdul Halim
Seuraaja:  Ahmad Shah
Kelantanin sulttaani
Valtakausi:  10. heinäkuuta 1960 – 29. maaliskuuta 1979
Kruunajaiset:  17. heinäkuuta 1961
Edeltäjä:  Ibrahim Petra
Seuraaja:  Ismail Petra

Syntynyt:  10. joulukuuta 1917 Kota Bharu, Kelantan
Kuollut:  29. maaliskuuta 1979 (61 vuotta) Kuala Lumpur
Puoliso:  Tengku Zainab Tengku Alexandria
Lapset:  Tengku Merjan   Tengku Rozan   Tengku Salwani   Tengku Rohani   Tengku Ismail Petra   Tengku Mohamed
Koko nimi:  Tengku Yahya Petra ibni Tengku Ibrahim
Suku:  Long Yunus
Isä:  Kelantanin Ibrahim
Äiti:  Embong Binti Daud
Uskonto:  sunnalaisuus
Yahya Petra  (10. joulukuuta 1917 – 29. maaliskuuta 1979) oli Kelantanin sulttaani ja Malesian kuudes Yang di-Pertuan Agong, eli kuningas.
Yahya Petra oli sulttaani Ibramin Petran toiseksi vanhin poika, ja hänet kruunattiin Kelantanin sulttaaniksi isänsä jälkeen vuonna 1960. Sulttaani Ibrahimin vanhin poika Tengku Indra Petra loi poliittisen uran.
Yahya Petra sai Malesian kiertävän kuninkaan viran 1975, ensimmäisenä Kelantanin sulttaanina. Hän kuoli 61-vuotiaana kesken kuninkaan virkakautensa vuonna 1979, saatuaan sydänkohtauksen. Hänen jälkeensä Kelantanin sulttaaniksi tuli hänen poikansa Ismail.
Väinö Heikkinen (professori)

Väinö Heikkinen.
Väinö Juhani Heikkinen (12. kesäkuuta 1924 Hyrynsalmi – 30. syyskuuta 1997 Tampere) oli suomalainen kasvatustieteilijä. Heikkinen oli Helsingin yliopiston kasvatus- ja opetusopin apulaisprofessori 1960–1965 sekä Tampereen yliopiston kasvatustieteen professori 1965–1991 ja yliopiston vararehtori 1969–1971. Hän tutki oppimista ja opettamisen asenteita.
Viivi Huuska

| Viivi Huuska> Henkilötiedot |
| --- | --- |
Koko nimi:  Viivi Maileena Huuska
Syntynyt: 23. maaliskuuta 1989 (ikä 35) Kankaanpää
Ammatti:  ohjaaja ja valokuvaaja
Aiheesta muualla
Viralliset kotisivut
IMDb 
Elonet
Viivi Maileena Huuska (s. 23. maaliskuuta 1989 Kankaanpää) on suomalainen ohjaaja ja valokuvaaja.
Huuska kirjoitti ylioppilaaksi Vaskivuoren lukion tanssilinjalta Vantaalta vuonna 2008 ja opiskeli sen jälkeen valokuvausta Voionmaan opistossa Ylöjärvellä ja Lahden ammattikorkeakoulussa. Hän on ohjannut mainoksia ja lisäksi musiikkivideoita muun muassa Zara Larssonille (”Love Me Land”), Pete Parkkoselle (”Kohta sataa”), Cheekille (”Me ollaan ne Part 2”), Cristal Snow’lle (”Love is Blind”), Erika Vikmanille (”Häpeä”) ja Käärijälle (”Ruoska”).
Huuska on Cristal Snow’n sisko, ja hän on esiintynyt monissa ToosaTV:n sketseissä. ”Love is Blind” -video voitti yleisön suosikkiäänestyksen Oulun musiikkivideofestivaalilla vuonna 2016.
Huuska on kertonut tavoitteekseen purkaa naiskehon kuvaamiseen liittyviä konventioita. Kertomansa mukana hän tajusi vasta myöhemmin, että monet asiakkaat halusivat provokatiivuutta toistamalla kuitenkin huomiota, jolla tehdä rahaa.
Instagram-tilillään Huuska tarkastelee omaa kehoaan, naiseutta ja mediaa reflektoiden.
Filmografia > Televisiosarjat

2021
Kullannuput
Filmografia > Musiikkivideot

2024
Ruoska – Käärijä & Erika Vikman
2021
Right Here (Alok Remix) – Zara Larsson
Pettäjä – Sanni
Häpeä – Erika Vikman
Ihana – F
2020
Love Me Land – Zara Larsson
Oli aikoi – Mikael Gabriel
Löytäjä saa pitää – Mikael Gabriel
2019
Ikävä – Chisu
Mul ei oo lapsuudensankarii – Vesala
2017
Peili – Elastinen
Tyynysotaa – Vilma Alina, Nelli Matula, Ida Paul & Sini Yasemin
2016
Kohta sataa – Pete Parkkonen
Lemmikki – Nelli Matula
Riding the Storm – Cristal Snow
Die Hard – Cristal Snow
Musta – Ulpu ft. Pyhimys
Niagara – Jannika B
Me ollaan ne Part 2 – Cheek ft. Elastinen, JVG, Nikke Ankara, Kube, Pete Parkkonen
2015
Vakavaa – Juulia
Aiheesta muualla

Viivi Huuska Internet Movie Databasessa. (englanniksi)
Viivi Huuskan virallinen sivusto
Viivi Huuska Instagramissa instagram.com.
Xirovoúni (kunnallisyksikkö)

| Xirovoúni Ξηροβούνι |
| --- | --- |
 Kunnallisyksikön sijainti
 Xirovoúni
 Koordinaatit: 39°27′N, 21°00′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Árta
Kunta:  Árta
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  190104
Väkiluku (2011):  3 184
Aikavyöhyke:  UTC+2
 – Kesäaika:  UTC+3
Rekisterikilpi:  AT
Infobox OKVirheellinen NIMI-arvo: 
Xirovoúni (kreik. Ξηροβούνι; virallisesti Δημοτική Ενότητα Ξηροβουνίου, Dimotikí Enótita Xirovouníou) on yksi Ártan kunnan kunnallisyksiköistä ja entinen itsenäinen Kreikan kunta. Se sijaitsee Ártan alueyksikössä Epeiroksen alueella. Kunnallisyksikön väkiluku on 3 184 (vuonna 2011).
Xirovoúnin kunnallisyksikkö käsittää Ártan kunnan pohjoisosan. Se on saanut nimensä seudun Xirovoúni-vuoresta. Kunnallisyksikön suurin asutus on Kampín kylä. Xirovoúni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ártan kuntaan yhdessä Amvrakikóksen, Filothéin ja Vlachérnan kanssa, jolloin se muuttui uuden kunnan kunnallisyksiköksi.
Kunnallisyksikön osat

Xirovoúnin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ammótopos | Ammótopos | 618 |
| Ammótopos | Ampélia | 350 |
| Dafnotí | Dafnotí | 85 |
| Dafnotí | Profítis Ilías | 25 |
| Faneroméni | Faneroméni | 63 |
| Kampí | Kampí | 928 |
| Pantánassa | Anogeiatá | 73 |
| Pantánassa | Pantánassa | 293 |
| Pantánassa | Ydroilektrikós Stathmós Loúrou | 2 |
| Pistianá | Kallithéa | 31 |
| Pistianá | Pistianá | 43 |
| Pistianá | Platánia | 164 |
| Rodavgí | Ámmos | 3 |
| Rodavgí | Katharovoúni | 0 |
| Rodavgí | Perdikári | 68 |
| Rodavgí | Rodavgí | 257 |
| Rodavgí | Soumési | 52 |
| Skoúpa | Fráxos | 9 |
| Skoúpa | Kámpos | 22 |
| Skoúpa | Kárdamos | 12 |
| Skoúpa | Palaiochóri | 16 |
| Skoúpa | Platanákia | 13 |
| Skoúpa | Skoúpa | 46 |
| Skoúpa | Tsiapalaíika | 11 |
Yhteensä: 3 184
William Ashley

William James Ashley (1860–1927) oli englantilainen taloustieteilijä. Hän oli 1888–1892 professorina Kanadan Torontossa, sittemmin Harvardin yliopistossa ja vuodesta 1902 Birminghamin yliopistossa. Ashley oli erityisesti Englannin taloushistorian ja kauppapolitiikan asiantuntija.
Teokset (valikoima)

An Introduction to English Economic History and Theory (1888, 1893)
The Tariff Problem (1903), Progress of the German Working Classes (1904).
Aiheesta muualla

Kuvia tai muita tiedostoja aiheesta William Ashley Wikimedia Commonsissa
Yasmine Madsen

Yasmine Madsen (s. 27. toukokuuta 1999) on suomalainen lentopalloilija. Hän edustaa saksalaista Neuwiedin joukkuetta Bundesligassa. Hän pelasi uransa alkuvuodet eskitorjujana ja sittemmin hakkurina. Madsen on pituudeltaan 182-senttiä.
Madsen voitti Suomen-mestaruuden HPK:n joukkueessa kaudella 2017–2018. Syksyllä 2018 tullutta polvivammaa kuntouttaen hän oli poissa liigakentiltä koko kauden 2018–2019. Hän edusti Liigaplokia kaudella 2019–2020 ja palasi sitten Hämeenlinnaan. Kaudeksi 2022-2023 hän siirtyi ensimmäisen kerran ulkomaille, saksalaiseen Neuwiedin joukkueeseen.
Madsen on pelannut Suomen maajoukkueessa 60 ottelua vuoden 2022 loppuun mennessä.
Yksityiselämä

Madsenin sukunimi tulee tämän tanskalaiselta isältä, Niels Madsenilta. Madsenin vanhemmat Niels Madsen ja Vuokko Naukkarinen pelasivat pääsarjatasolla lentopalloa ja Yasminen isosisko Michaela on myös maajoukkuelentopalloilija. Yasmine ja Michaela Madsenin veli Alexander on puolestaan pääsarjatason koripalloilija. Madsenin serkku Joel Naukkarinen on kilpasoutaja.
Yhdistynyt kuningaskunta lasten Eurovision laulukilpailussa

| Yhdistynyt kuningaskunta lasten Eurovision laulukilpailussa |
| --- | --- |

Paikallinen TV-asema:  ITV (2003–2005), BBC (2022–)
Esiintymiset
Ensiesiintyminen:  2003
Esiintymiskerrat:  5
Paras sijoitus:  2. (2004)
Huonoin sijoitus:  14. (2005)
Paras pistemäärä:  160
Huonoin pistemäärä:  28
Yhdistynyt kuningaskunta on osallistunut Lasten Eurovision laulukilpailuun viisi kertaa, ensimmäisen kerran vuonna 2003. Yhdistyneen kuningaskunnan paras sijoitus on vuodelta 2004, jolloin se sijoittui toiseksi Cory Speddingin esittämällä kappaleella ”The Best is Yet to Come”. Yhdistynyt kuningaskunta vetäytyi kilpailusta vuoden 2005 jälkeen, mutta palasi vuoden 2022 kilpailuun.
Wales on esiintynyt kilpailussa omana maanaan vuodesta 2018 lähtien.